recursal/SuperWikiNEXT-32B huggingface dataset:
«St. James's Park» har flere betydninger.

**St. James's Park** er en av de kongelige parkene i City of Westminster, rett øst for Buckingham Palace og vest for Downing Street. St. James's Palace ligger i nord.

Parken er omgitt av The Mall i nord, Horse Guards Parade i øst og Birdcage Walk i sør. Parken har et tjern, St. James's Park Lake, med to små øyer, Andeøya (oppkalt etter tjernets samling av vannfugler) og Vestøya. En bro som krysser tjernet byr på utsikt til Buckingham Palace omgitt av trær og fontener.

Buckingham Palace fra St. James's Park

Londons kongelige parker|  |
| * Bushy Park
* Green Park
* Greenwich Park
* Hyde Park
* Kensington Gardens
* Regent’s Park
* Richmond Park
* St. James’s Park
 |
| * v
* d
* r
 |

De nærmeste undergrunnsstasjonene er St. James's Park og Westminster.

Parken ble ervervet som sumpmark av Henrik VIII, som fikk den omgjort til hjortereservat. Den ble åpnet for publikum av Karl II.

St. James's Park er den østligste av en nesten uavbrutt kjede av parker som også omfatter (vestover) Green Park, Hyde Park og Kensington Gardens.

Eksterne lenker
---------------

* (en) Offisielt nettsted Rediger på Wikidata

* (en) St. James's Park – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
***Tetraphala*** er en slekt av biller. De typisk utseende languriidene er lange, smale og flate, men det finnes også noen undergrupper som er kortere og bredere og ligner sterkt på visse fuktbiller (Cryptophagidae). Languriidenes larver utvikler seg gjerne inne i stenglene på ulike slags urter, og den lange og smale kroppsformen kan være en tilpasning til dette miljøet.

Utseende
--------

Languriidae er små til middelsstore (1,5 – 10 mm) biller, noe flate, ovale til lange og smale. Artene i denne slekten er oftest mørke, kan ha metallglans, pronotum mer eller mindre rødlig. Dekkvingene kan ha gule lengdestriper. Antennene er svakt kølleformede.

Levevis
-------

Languriidene kan finnes i skogkanter, på blomsterenger, i veikanter og lignende åpne områder. Larvene utvikler seg i stenglene på forskjellige slags urter. De voksne billene kan man finne på blomster, der de spiser pollen, eller på bladene av ulike urter.

Utbredelse
----------

Slekten er utbredt i Øst-Asia (Korea, Taiwan).

Systematisk inndeling
---------------------

Underfamiliene som her er plassert i Languriidae blir ofte plassert i Erotylidae.

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien glans- og flatbiller, Cucujoidea
				+ Familien **Languriidae**
					- Underfamilien Languriinae
						* Stammen Languriini
							+ Slekten ***Tetraphala*** Sturm, 1843
								- *Tetraphala collaris* (Crotch, 1876)
								- *Tetraphala elongata* (Fabricius, 1801)
								- *Tetraphala miles* (Flower, 1913)
								- *Tetraphala sauteri* (Flower, 1913)
								- *Tetraphala simplex* (Flower, 1913)

Eksterne lenker
---------------
**Ølmarkedet i Danmark** domineres av merkene Carlsberg og Tuborg. Siden Tuborg ble kjøpt opp av Carlsberg i 1970, har Carlsberg hatt et nesten monopol. En rekke regionale bryggerier klarte imidlertid å overleve, og de fleste fusjonerte til Royal Unibrew i 2005. Fra 2020 viser Ratebeer over 300 aktive bryggerier i Danmark, hvorav de fleste er mikrobryggerier. Fra 2021 300-500 aktive bryggerier i Danmark.

Økonomi
-------

Det danske markedet er dominert av blek pilsner, med mer enn 95 % av det totale salget. Imidlertid øker stout og andre mørke øl i popularitet, en trend drevet av markedsveksten av øl med høy pris. De lokale mikrobryggeriene er sterke innovatører og produserer et bredt utvalg av ølstiler, inkludert sterke  IPAs og stouts.

Dansk ølproduksjon var 723 millioner liter i 2001, og økte til 870 millioner liter innen 2005.[]

Carlsberg øl
Importert øl utgjorde kun 8 % av det totale volumsalget i 2006. Dette indikerer at ølsalget i Danmark domineres av innenlandske merker; imidlertid økte importen med 14 % i 2006 til 36,3 millioner liter.[] Tyskland er det viktigste kildemarkedet for import.

Dansk øleksport var på 296,1 millioner nl i 2006. Tyskland er fortsatt det viktigste eksportmarkedet for dansk øl. Det tyske markedet sto for 30 % av eksporten i 2006.[]

Basert på data fra Dansk Ølforening (Bryggeriforeningen), var ølforbruket for 2005 539 millioner liter.[]

Jacobsen
--------

Dansk industrimann J. C. Jacobsen revolusjonerte bryggeverdenen da hans bryggeri, Carlsberg, avlet en ren stamme av lager-gjær, Saccharomyces carlsbergensis. Dette gjorde det mulig for bryggeriene å oppnå en stor og jevn produksjon, og pils har vært den mest populære ølstilen i Danmark siden Carlsberg begynte å selge den i 1847. Mindre bryggerier i Danmark led sterkt under Carlsbergs markedsdominans, spesielt på midten av 1900-tallet, og dette førte til en stor reduksjon i tilgjengelig ølkvalitet og stil. De siste årene har interessen for øl av høyere kvalitet økt kraftig, og det danske øllandskapet er nå spekket med flere små bryggerier og brewpubs, som produserer et bredt utvalg av øl.

Referanser
----------

1. ↑   «Denmark Breweries». *RateBeer* **(engelsk)**. Besøkt 25. oktober 2021.
2. ↑   «Nye danske øl 2018». *beerticker.dk*. Besøkt 25. oktober 2021.
3. ↑  Protz, Roger (11. februar 2001). «Cold beer in Denmark». *the Guardian* **(engelsk)**. Besøkt 25. oktober 2021.
Chiang Kai-shek
Ma Ying-jeou
***Waishengren*** (ordrett: «mennesker fra andre provinser», tradisjonell kinesisk: 外省人; pinyin: *Wàishěngrén*, kunne gjengis på norsk som «fastlandskinesere», skjønt det ville favne noe videre) er det man i Taiwan kaller den befolkningsgruppe som etter annen verdenskrig, fremfor alt mellom 1945 og 1949, flyttet fra det kinesiske fastland til øya Taiwan, og likeså deres etterkommere, i alle fall den første generasjonens etterkommere.

De fastlandskinesere på Taiwan som er kommet senere, kalles *dalu ren* (kinesisk: 大陸人; pinyin: *dàlù rén*, «fastlandsmennesker»), særlig hvis de er eller var statsborgere av Folkerepublikken Kina.

Begrepet *waishengren* er opprinnelig et uttrykk som ble brukt i Kina generelt, om en person som kom fra en annen provins enn der han nå bodde. 

I femti år fra 1895 til 1945 var Taiwan del av keiserriket Japan, og det fikk med tiden som et av de varige virkninger at den taiwankinesiske befolkning fikk et noe annet kulturelt preg enn fastlandets kinesere. De kinesere som strømmet over fra Fastlandet fra 1945 hadde i tillegg gjerne det særtrekk at de var lojale til partiet Kuomintang (som ikke engang fantes da Taiwan ble japansk territorium) og at de var motstandere av, og flyktninger fra, den maoistiske kommunisme. 

Det ble på Taiwan alminnelig å kallre denne gruppen tilvandrede kinesere for *Waishengren*, «mennesker fra andre provinser», i motsetning til *Benshengren* (kinesisk: 本省人, «mennesker fra denne provins».

Litteratur
----------

* Stéphane Corcuff: *Taiwan’s "Mainlanders": New Taiwanese?* In: Stéphane Corcuff (Hrsg.): *Memories of the Future: National Identity Issues and the Search for a New Taiwan.* M.E. Sharpe, New York 2002, ISBN 0-7656-0792-1, S. 163–195.
* Simon Scott: *Taiwan's Mainlanders: A Diasporic Identity in Construction.* Révue Européenne des Migrations Internationales, Band 22, 2006, s. 87–106.
* Oskar Weggel: *Die Geschichte Taiwans. Vom 17. Jahrhundert bis heute.* Böhlau, Köln, Weimar, Wien 1991, ISBN 978-3-412-02891-6.
* Thomas Weyrauch: *Chinas unbeachtete Republik. 100 Jahre im Schatten der Weltgeschichte.* Band 1: *1911–1949.* Longtai, Giessen (i. e.) Heuchelheim 2009, ISBN 978-3-938946-14-5.
* Thomas Weyrauch: *Chinas unbeachtete Republik. 100 Jahre im Schatten der Weltgeschichte.* Band 2 *1950–2011.* Longtai, Giessen 2011, ISBN 978-3-938946-15-2.

Eksterne lenker
---------------

* *Waishengren in Taiwan* fra Academia Sinica
* *Digital Archive for Memories and Narratives of Taiwan Waishengren* fra culture.teldap.tw
**Mike McCabe** (født 1964 i Waterford) er en irsk tidligere fotballspiller. 

Han startet sin karriere i Tottenham der han var lærling i to år og deretter proff i to år. I 1984 kom han til Norge og Vard Haugesund. Etter fire sesonger der fortsatte han karrieren i Tromsø, og spilte 71 kamper og skåret 35 mål i perioden 1988-1990. Fra 1991 spilte han i Viking FK, til han måtte gi opp karrieren i 1993 grunn av en ryggskade. Han står med 63 kamper og 9 mål i Viking FK. Han arbeider som lærer på Akademiet videregående skole i Sandnes og underviser i engelsk og kroppsøving.

McCabe ble 1.2.2018 ansatt som hovedtrener for damelaget til Fløya i Tromsø. Altså 27-28 år etter at han var en av Tromsø Idrettslags viktigste spillere.

Han ble senere gymlærer på Svolvær skole.[]

Referanser
----------

1. ↑   transfermarkt.com, Transfermarkt spiller-ID 410104[Hentet fra Wikidata]
2. ↑  NIFS

Eksterne lenker
---------------

* Profil hos til.no

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Sommernatt i Øksnes Vestbygd. Dyrøya til venstre, Børøya til høyre. I midten den flate (lille) Langøya.
**Øksnes Vestbygd** (lokalt ofte kalt bare **Vestbygda**) er navnet på den vestlige delen av Øksnes kommune i Nordland. Området omfatter de mindre øyene nordvest for Langøya og også noen bygder på Langøya, men ikke Skogsøya.

Tradisjonelt har fiske og jordbruk, oftest i kombinasjon, vært viktigste næringsvei i Øksnes Vestbygd, og fram til andre verdenskrig var øyene i Øksnes Vestbygd den sentrale delen av kommunen. De siste tiårene har øyene i området blitt stadig mer avfolket, og i dag er de fleste øyene helt fraflyttet. Bare Skogsøya og Dyrøya og Lille Langøya har noen få fastboende igjen. Ingen av øyene er knyttet til «fastlandet» (Langøya) med bruer, og transporten til øyene skjer med hurtigbåt. Hurtigbåten går fremdeles daglig fra Myre og Skjelfjord, men anløper nå bare Tunstad og Barkestad fast. Flere andre steder anløpes imidlertid ved behov.

Øksnes Vestbygd er et eldorado for padlere om sommeren, og naturen og de gamle fiskeværene trekker flere tusen turister hver sommer. Selv om det er få fastboende igjen, er det fremdeles aktivitet på flere av stedene i området sommerstid. På Skogsøya er en leirskole i full drift, Skipnes og Finnvågan (Finvåg) har gjestegård og rorbuer, og handelsstedet i Tinden holdes fremdeles åpent for turister, selv om væreier Skjalg Halmøy døde i 2002.

Dronning Sonja har besøkt Øksnes Vestbygd flere ganger. Etter en tur i 1994 uttalte hun:

> Først **da** forsto jeg hva Vesterålen Turlag mente da de snakket om denne Vestbygda. Jeg hadde trodd at det var et lite sted med noen hus, men så viste det seg å være en rekke øyer med spennende små steder som vi sto og så på: Tinden, Skipnes, Barkestad...
> 
> 
> (Sitat fra boka «I Skjalgs rike»)
> 
>

Øyer i Øksnes Vestbygd
----------------------

* Dyrøya, 6,5 km²
* Tindsøya, 4,7 km²
* Nærøya, 4,7 km²
* Børøya, 1,0 km²
* Langøya («Lille» Langøya), 0,8 km²
* Sunderøya, 0,5 km²

«Lille» Langøya må ikke forveksles med den mye større Langøya i Vesterålen. «Lille» Langøya ligger i Øksnes Vestbygd mellom Dyrøya og «store» Langøya.

Viktige steder
--------------

* Barkestad
* Skipnes
* Tinden
* Bergsenga
* Finnvågan (Finvåg)
* Sigerland
* Skålebøl

Litteratur
----------

* Eli Ketilsson: *I Skjalgs rike – Tinden i Vesterålen.* Medusa 2002. ISBN 82-90988-33-8

Eksterne lenker
---------------

* Øksnes kommune om Øksnes Vestbygd
* Rutetabell for hurtigbåten i Øksnes vestbygd
* Nyhetsartikkel om Dronning Sonja på tur i Vesterålen[*død lenke*]
**Waisenhuset i Trondheim** er en bygning som ligger Kongsgårdsgata 2 i Midtbyen i Trondheim, rett ved siden av Vestfronten på Nidarosdomen. Waisenhuset (Waisen, som på tysk betyr foreldreløs) er en av Trondheims eldste sosiale institusjoner, og allerede fra 1732 hadde foreldreløse barn både skoleplass og boplass her.

Historie
--------

Waisenhuset i Trondheim ble opprettet som en av byens milde stiftelser allerede i 1635. Denne led for øvrig under dårlig økonomi helt til Thomas Angell testamenterte en del av sin formue til Waisenhuset i 1762. Den nåværende bygningen ble oppført i perioden 1771-1772 med Heinrich Kühnemann som arkitekt, og er en to-etasjers hovedbygning i vinkel mot sørvest med to uthus mot nord som sammen skaper et gårdsrom. 

### 1825-1855 Døveskole

1. april i 1825 åpnet den første døveskolen i Norge dørene. Skolen hadde fått leie lokaler i Waisenhuset og ble grunnlagt som Trondhjems Døvstummeinstitutt i 1825 og holdt da til i Waisenhuset frem til de flyttet flyttet de inn i Rødbygget i Bispegata 9b i 1855, i 1991 flyttet døveskolen til Heimdal.
Da skolen startet hadde den bare 7 elever. Skolen hadde plass til 30 elever, og i 1828 var alle elevplassene fylt opp. Elevene gikk på skolen i fem år. Målet med undervisningen var å lære elevene et praktisk yrke så de kunne forsørge seg selv. For å klare det måtte de lære å lese og skrive. Elevene måtte også forberedes til konfirmasjonen, som fungerte som en avsluttende eksamen. Uten konfirmasjon ble man ikke regnet som voksen, og kunne verken få arbeid eller inngå ekteskap. 

Uthuset nærmest Kongsgårdsgata ble ombygget til boligformål av arkitekt Wilhelm Swensen i 1949. Hovedbygningen ble ombygget senest i 1930, men fikk beholde sitt eksteriør med preg av rokokko. Fasaden mot Prinsens gate var opprinnelig skjult av et annet uthus, men kom til syne igjen (og fikk installert vinduer) på 1950-tallet da det meste av omkringliggende uthus ble revet. Leder for denne ombyggingen var arkitekt Herman Krag. 

### Dagens bruk

Bygningen eies per 2017 av Nidaros domkirke og Vår Frue menighet og menighetenes administrasjon har kontorer her.

Fra 2002 ble også kirkestuene gjort tilgjengelig. Disse brukes bl.a. av menigheten til kirkekaffe, konfirmantarbeid samt møtevirksomhet. Kirkestuene leies ut.

Litteratur
----------

* Bratberg, Terje T. V. (2008). *Trondheim byleksikon*. Oslo: Kunnskapsforlaget. s. 626–627. ISBN 978-82-573-1762-1.
* Trondhjems Arkitekturforening, red. Helge Solberg (2009). *Arkitektur i 1000 år – Arkitekturguide for Trondheim*. Trondheim: Tapir Utrykk. s. 73. ISBN 978-82-995433-1-6.
* Jostad, Sigrid (2004). *Waisenhuset i Trondheim:fra internat til fosterhjem*. Trondheim: [Trondheim] : S. Jostad. Hovedoppgave i historie - Norges teknisk-naturvitenskapelige universitet, 2004. s. 141.

Eksterne lenker
---------------

* 
* Arkivert 22. juni 2017 hos Wayback Machine.
**Tetramastigota** er en delgruppe av eukaryotene.
Det er bare beskrevet noen hundre arter.
Gruppen er likevel svært interessant fordi den ble antatt å være en av de første grenene i eukaryotenes stamtre.
Hovedgrunnen til dette er at de mangler mitokondrier, noe som ble tolket dithen at de «skilte lag» fra de resterende eukaryotene før disse hadde ervervet mitokondrier.
Nå har man imidlertid funnet flere mitokondrielle gener i ulike representanter for Tetramastigota, noe som tyder på at de likevel stammer fra en art som hadde mitokondrier.
Dessuten kan de såkalte *hydrogenosomene* som opptrer hos Parabasalia tolkes som rester etter mitokondrier.
Interessant nok kan posisjonen som eukaryotenes første gren likevel vise seg å være korrekt, men det gjenstår flere fylogenetiske analyser før dette kan slås fast med større sikkerhet.

Stamarten til Tetramastigota ser ut til å ha hatt fire cilier eller flageller.
(Derav kommer også navnet: Tetra-mastigota = «fire-flagellater».)
Én av ciliene slår «bakover».
Antall cilier kan imidlertid være kraftig modifisert i enkelte delgrupper.
Hos Parabasalia finner man f.eks. noen arter uten cilier og noen med over 10 000 cilier.

Mange Tetramastigota lever i tarmen til dyr som parasitter, kommensaler eller symbionter.
Andre arter lever i – gjerne sterkt forurenset – ferskvann.

Eksterne lenker
---------------

* (en) *diplomonader* – oversikt og omtale av artene i WORMS-databasen Rediger på Wikidata

* (en) *diplomonader* i Encyclopedia of Life Rediger på Wikidata

* (en) *diplomonader* i Global Biodiversity Information Facility Rediger på Wikidata

* (no) *diplomonader* hos Artsdatabanken Rediger på Wikidata

* (sv) *diplomonader* hos Dyntaxa Rediger på Wikidata

* (en) *Kategori:Metamonada* – bilder, video eller lyd på Wikimedia Commons Rediger på Wikidata

* *Metamonada* – detaljert informasjon på Wikispecies Rediger på Wikidata
**Øla** er en sideelv fra vest-nordvest til Gudbrandsdalslågen i Nord-Fron kommune, Innlandet fylke. Elven er 11,3 km lang og drenerer et nedbørfelt på 43,7 km².

Geografi
--------

Vassdraget har sitt utspring fra et myrområde i Øvre Mosahola (1416 moh) ved fjellet Saukampen (1659 moh) i Jotunheimen. Første del av elvestrengen, Sandåa, er 6,6 km lang og renner først mot øst-sørøst gjennom Nedre Mosahola og Sandådalen før den dreier øst-nordøst og ned i Skjedalsvatn (920 moh). Fra Skjedalsvatn dreier elven i øst-sørøstlig retning ned Øldalen og renner ut i Lågen ca 3 km nordvest for Vinstra. Nedbørsfeltet har bare ett tjern (ca 150 daa) av betydning. Total lengde på vassdraget er 17,9 km. På sin vei ned til Lågen tar Øla opp et tyvetalls elver og bekker fra sørvest, men bare en av betydning fra nord.

Vern
----

NVE sa 8. februar 2013 nei til søknad fra *Øla Kraftverk AS* om tillatelse til bygging av Øla kraftverk i Nord-Fron kommune i Oppland. Bakgrunn for avslaget var hensyn til rødlistede arter og naturtype med stor verdi.

Referanser
----------

1. ↑  «NVE Atlas». Norges vassdrags- og energidirektorat
2. ↑  «Konsesjonssak, Øla kraftverk». *nve.ne*. NVE. 8. februar 2013. Arkivert fra originalen 29. juni 2017. Besøkt 29. juni 2017.
**Serbias kvinnelandslag i strandhåndball** representerer Serbia i internasjonale konkurranser i strandhåndball. Sporten er underlagt Serbias håndballforbund (*Рукометни савез Србије*).

Serbia ble selvstendig stat i 2006, og konkurrerte før dette som Serbia og Montenegro.

Resultater
----------

### VM i beachhåndball

Serbia deltok første gang i VM ved VM i beachhåndball 2008 i Spania. Der kom de på 8.-plass av de 12 lagene som deltok.

De deltok ikke ved VM i beachhåndball 2010 i Spania, og heller ikke ved VM i beachhåndball 2012.

### EM i beachhåndball

De deltok ved sitt første EM under navnet Serbia i 2007 - EM i beachhåndball 2007. Her kom kom de på 9.-plass, og det deltok 18 lag.

De deltok ikke ved EM i beachhåndball 2009 i Larvik, men deltok igjen ved EM i beachhåndball 2011, som ble arrangert i Umag i Kroatia. Der kom Serbia på 11.-plass av de 14 lagene som deltok.

De deltok heller ikke ved EM i beachhåndball 2013 i Danmark.

### Se også

* Serbia og Montenegros kvinnelandslag i beachhåndball
* Serbias kvinnelandslag i håndball
* Serbias herrelandslag i beachhåndball

Referanser
----------

Eksterne lenker
---------------

* Serbias håndballforbund
* EHF - *2007 Women's ECh Beachhandball* Arkivert 5. mars 2016 hos Wayback Machine. (resultater EM 2007)
* EHF - *2011 Women's ECh Beachhandball*[*død lenke*] (resultater EM 2011)
**Nasjonalparken «Lenasøylene»** (sakha. *Үөlэne turuuktara, russisk: Ле́нские столбы́*) er en geologisk formasjon og nasjonalpark som ligger ved bredden av elven Lena i Sakha (Jakutia). Den ligger 104 kilometer fra byen Pokrovsk. Lena Søyler er et kompleks av vertikalt langstrakte bergarter som strekker seg i mange kilometer langs bredden av elven Lena, i en dyp dal som skjærer gjennom Prilensky-platået.

Lenasøylene har vært oppført på UNESCOs verdensarvliste siden 2012, og fra 6. august 2018 fikk de også status som russisk nasjonalpark.

Formasjon
---------

Fjellformasjonen hvor høyden når 220 meter over elvenivået (opptil 321 moh.), er sammensatt av kambrisk kalkstein. I tektoniske termer ligger Lenasøylene innenfor den sibirske plattformen.

Begynnelsen på dannelsen av bergartene er vanligvis datert til det tidlige kambrium, for 560 til 540 millioner år siden. Dannelsen av Lenasøylene som landform stammer fra en langt senere periode, for rundt 400 000 år siden.

Turisme
-------

Det gjennomføres elvecruise fra byen Jakutsk.

Imidlertid er Jakutsk verdens kaldeste by, som ligger omtrent 1 400 kilometer nordøst for Bajkalsjøen. 

Det finnes få moderne fasiliteter i denne delen av Russland, medmindre man reiser med cruiseskip på Lena-elven.

Turstier i regionen er bratte og til tider farefulle.

Galleri
-------

* 
* 
* 
* 
* 
* 
*
**Lu Lin** (født 6. april 1969), kinesisk bordtennisspiller som deltok i de olympiske leker 1992 i Barcelona og 1996 i Atlanta.

Lin ble olympiske mester i bordtennis under Sommer-OL 1992 i Barcelona. Sammen med Wang Tao vant han doubleturneringen for menn foran Steffen Fetzner / Jörg Roßkopf fra Tyskland og de begge tapende semifinalistparene som begge fikk bronse Kang Hee-chan / Lee Chul-seung og Yoo Nam-kyu / Kim Taek-soo fra Sør-Korea.

Fire år senere, under sommer-OL 1996 i Atlanta, vant han og Wang Tao sølvmedalje i double. De tapte finalen til Kong Linghui / Liu Guoliang også de fra Kina.

OL-medaljer
-----------

* Gull 1992 Spanias flagg Barcelona - **Gull** i bordtennis, double menn Kinas flagg Kina
* Sølv 1996 USAs flagg Atlanta - Sølv i bordtennis, double menn Kinas flagg Kina

Referanser
----------

1. ↑   (på en) *Olympedia*, 2006, Wikidata Q95606922,

Eksterne lenker
---------------

* (en) Lu Lin – Olympedia Rediger på Wikidata

* (en) Lu Lin – Sports-Reference (OL-resultater – arkivert) Rediger på Wikidata

* (en) Lu Lin – databaseOlympics.com (arkivert) Rediger på Wikidata

* (en) Lu Lin – ITTF Rediger på Wikidata
**Yazoo** er en engelsk synthpop-duo fra Basildon, Essex. 

Duoen består av Vince Clarke, tidligere låtskriver og keyboardist i Depeche Mode, og vokalisten Alison Moyet. De hadde flere topp-10 hits på de engelske poplistene tidlig på 1980-tallet, og var signert med Mute Records i Storbritannia og Sire Records i USA. Etter kun noen få år og to studioalbum valgte duoen å gå hver for seg. Clarke startet Erasure, og Moyet startet sin solokarriere. Selv om de i starten holdt på kun i en kort stund, påvirket de mange band, som LCD Soundsystem, Shiny Toy Guns og Blaqk Audio.

Yazoo ble gjenforent i 2008 med en turne i Europa og USA, og utgivelsen av samleboksen *In Your Room*. I Nord-Amerika var bandet kjent som Yaz.

Diskografi
----------

Studioalbum
* 1982  *Upstairs at Eric's*
* 1983 *You and Me Both*

Samlealbum
* 1999 *Only Yazoo – The Best of Yazoo*
* 2008 *In Your Room*

Eksterne lenker
---------------

* (en) Offisielt nettsted Rediger på Wikidata

* (en) Yazoo (musical group) – kategori av bilder, video eller lyd på Commons Rediger på Wikidata
* (en) Yazoo på Apple Music Rediger på Wikidata

* (en) Yazoo på Discogs Rediger på Wikidata

* (en) Yazoo på MusicBrainz Rediger på Wikidata

* (en) Yazoo på Spotify Rediger på Wikidata

* (en) Yazoo på Spotify Rediger på Wikidata

* (en) Yazoo på Songkick Rediger på Wikidata

* (en) Yazoo på Last.fm Rediger på Wikidata

* (en) Yazoo på Genius — sangtekster Rediger på Wikidata

* (en) Yazoo på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** NLA **·** NKC **·** BNE **·** BBC Things **·** MusicBrainz **·** Discogs **·** AllMusic
 |
Portal: Alternativ behandling

Studio for tarmskylling
**Tarmskylling**, også kalt **colonhydroterapi**, er en form for alternativ behandling.

Hypotesen bak tarmskylling er at menneskets tykktarm har behov for rensing fordi det bygger seg opp avfallsstoffer som er skadelige for tarmen. Ved å pumpe inn vann i tarmen som deretter spyles ut igjen, skal disse avfallsstoffene fjernes. Det hevdes ofte et bredt spekter av helseeffekter av denne behandlingen, og den markedsføres også som skjønnhetsbehandling.

Teoriene om farlige avfallsstoffer oppsamlet i tarmen har røtter tilbake til egyptisk og gresk kultur, men ble for alvor lansert rundt 1900, og legestanden benyttet metoden hyppig på pasientene. I 1919 ble hypotesen forkastet av *American Medical Association*, og legene sluttet da å anvende metoden.

I 2011 ble det publisert en rapport fra en omfattende studie gjennomført ved *Georgetown University* ledet av Ranit Mishori. 20 vitenskapelige undersøkelser ble gjennomgått, og det ble konkludert med at tarmskylling ikke hadde noen nevneverdige gunstige helseeffekter, men snarere kunne ha betydelige negative effekter, særlig på utsatte pasientgrupper.

> Tarmskylling har ingen klinisk effekt.
> 
> 
> Overlege Arne Røseth ved Gastropoliklinikken Lovisenberg
> 
> 

En tarmskylling vil potensielt fjerne deler av tarmens naturlige og nyttige bakterieflora, men vil ikke kunne ødelegge den helt fordi en stor del av bakteriene sitter festet i slimhinnene.

Generelt frarådes tarmskylling av den norske legestanden og avfeies som humbug. I USA har flere alternative behandlingssentre blitt dømt etter at pasienter har fått alvorlige skader etter tarmskylling. I 2015 ble den norske legen Dag Schiøth fratatt sin autorisasjon blant annet etter å ha anbefalt tarmskylling til en pasient som led av Crohns sykdom.

Referanser
----------

1. ↑  Det er ingenting som tyder på at detox virker forskning.no
2. ↑  Skjønnhetens apostel Dagbladet
3. ↑  Kritiske til tarmskylling som skjønnhetsbehandling Arkivert 2. februar 2014 hos Wayback Machine. VG
4. ↑  Colonic Irrigation National Council Against Health Fraud
5. ↑  Kritisk til tarmskylling Arkivert 2012-11-18, hos Wayback Machine. forskning.no
6. ↑  R. Mishori, A. Otubu & A. A. Jones, The dangers of colon cleansing, The Journal of Family Practice, august 2011, årgang 60, nr 8
7. ↑  Ikke alle har like stor tro på tarmskylling Moss Avis
8. ↑  – Forbannet tull at tarmskylling kan hindre kreft TV2
9. ↑  Tarmskylling Arkivert 14. august 2012 hos Wayback Machine. Lommelegen
10. ↑  Dette visste du ikke om tarmskylling bramat.no
11. ↑  Lege avfeide kreftsvulst - mistet autorisasjonen Nettavisen
**«Thank You For Being A Friend»** er en amerikansk sang, skrevet av Andrew Gold. Han spilte den selv inn. «Thank You For Being A Friend» ble utgitt på singlen Asylum E-45456 i 1978. Produsenter var Andrew Gold og Brock Walsh. B-siden var «Still You Linger On».

«Thank You For Being A Friend» ble også utgitt på Golds tredje album, *All This and Heaven Too*.

Sangen ble senere innspilt av Cynthia Fee til å tjene som temasang i NBCs situasjonskomedie *Pantertanter* og gjeninnspilt til CBS' spin-off *The Golden Palace*.

Sangen var også med i Casey Kasems siste *American Top 40*, i episoden *Mac's Mom Burns Her House Down* av *It's Always Sunny in Philadelphia*, i episoden *Double, Double, Boy in Trouble* av *The Simpsons* og i episoden av *Saturday Night Live* fra mai 2010, med Betty White som vert, hvor tidligere og daværende medlemmer av rollebesetningen fremførte sangen, etterfulgt av en death metalversjon, fremført av White iført skimaske.

En innspilling av sangen med Elaine Paige og Dionne Warwick ble utgitt på Paiges duettalbum *Elaine Paige and Friends* i 2010.

Norsk versjon
-------------

Ottar Johansen har skrevet en norsk tekst. Den norske tittelen er «Takk for at du er en venn».

### Innspilling

* Ottar Johansen. Utgitt på LP-albumet *Hverdagshelter* (Talent TLS 3041) i 1978.

Listeplassering
---------------

Singleversjonen til Andrew Gold nådde en 26. plass på den amerikanske Billboard Hot 100-listen i 1978.

Referanser
----------

1. ↑  Whitburn, Joel (2004). *The Billboard Book of Top 40 Hits*, 8th Edition (Billboard Publications), s. 258

Eksterne lenker
---------------

* Info om singleutgivelsen fra discogs.com
**Ybbs** er en høyre sideelv til Donau i Niederösterreich.

Kilden ligger i nærheten av Mariazell på grensen mellom Niederösterreich og Steiermark, ved foten av fjellet Großer Zellerhut i Ybbstal-Alpene. I begynnelsen av løpet har elven navnet *Weiße Ois*, og ca. 5 kilometer senere kalles den *Ois*. Omtrent fra Lunz am See til samløpet med Donau er navnet *Ybbs*.

Ybbs har et svingete elveløp og renner i rundt 134 km fra sør til nord gjennom Ybbstal. Hovedsakelig er metall- og treforedlingsbedrifter lokalisert langs elven. I For-Alpene endrer den retning og flyter nordøst til Donau.

De viktigste stedene langs Ybbs er Lunz am See, Göstling an der Ybbs, St. Georgen am Reith, Hollenstein an der Ybbs, Opponitz, Ybbsitz, Waidhofen an der Ybbs, Sonntagberg, Kematen an der Ybbs, Amstetten og Ybbs an der Donau.

Referanser
----------

1. ↑  «NÖ Atlas». *atlas.noe.gv.at*. Besøkt 19. april 2020.

Eksterne lenker
---------------

* (en) Ybbs River – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** NKC **·** GeoNames
 |
**Landmaktutredningen** var en utredning av hvordan Norges «landmakt» skulle se ut i fremtiden, det vil si hvordan Hæren og Heimevernet burde utvikles for å forbli relevante. Forsvarssjefen ledet utredningen på oppdrag fra Forsvarsdepartementet.

Utredningen begynte i 2016 og ble lagt fram 13. oktober 2017 for å være klar til behandlingen av statsbudsjettet for 2018.

Etter stortingsvalget i september 2017 la Erna Solbergs regjering frem en stortingsproposisjon (Prop. 2 S) 13. oktober samme år. Den inneholdt anbefalinger om tiltak for Hæren og Heimevernet, endringer i førstegangstjenesten og anvendelse av vernepliktige for å øke beredskapen og tilgjengeligheten.

Regjeringens forslag til endringer i landmakten ble vedtatt av Stortinget i desember 2018. Vedtaket innebærer blant annet at Luftforsvarets Bell-helikoptre flyttes til Rygge flystasjon, med unntak av tre maskiner som beholdes på Bardufoss flystasjon. I tillegg vil Forsvaret leie inn sivile helikoptre som en supplerende kapasitet i nord. Det ble også opprettet et felles hovedkvarter for Hæren og Heimevernet i Finnmark, Finnmark landforsvar.

Arbeidsgruppe
-------------

Forsvarssjefen utpekte Aril Brandvik til leder av Landmaktutredningens arbeidsgruppe.

Referansegruppe
---------------

Forsvarssjefen opprettet en referansegruppe til støtte for arbeidet med landmaktutredningen:

* Morten Brandtzæg (Nammo)
* Cecilie Daae (Direktoratet for samfunnssikkerhet og beredskap)
* Odd Reidar Humlegård (Politidirektoratet)
* Geir Håøy (Kongsberg Gruppen)
* Kjetil Nilsen (Nasjonal sikkerhetsmyndighet)
* Ketil Olsen (Militærmisjonen i Brussel)
* John-Mikal Størdal (Forsvarets forskningsinstitutt)
* Are Tomasgard (Landsrådet for Heimevernet)

Referanser
----------

1. ↑
2. ↑  «Arkivert kopi». Arkivert fra originalen 4. juli 2017. Besøkt 1. februar 2017.
3. ↑  «Arkivert kopi». Arkivert fra originalen 13. oktober 2017. Besøkt 1. februar 2017.
4. ↑  «Regjeringen vil utvide førstegangstjenesten til 16 måneder for enkelte stillinger i Hæren». *Aftenposten*. Besøkt 13. oktober 2017.
5. ↑  Forsvarsdepartementet (13. oktober 2017). «Prop. 2 S (2017–2018)». *Regjeringen.no* **(norsk)**. Besøkt 5. november 2021.
6. ↑  Forsvarsdepartementet (17. desember 2018). «Videreutviklingen av landmakten er vedtatt i Stortinget». *Regjeringen.no* **(norsk)**. Besøkt 5. november 2021.
7. ↑
8. ↑  [*død lenke*]
9. ↑  Forsvarsdepartementet (1. februar 2017). «Landmaktutredningen: Møtte referansegruppen». *Regjeringen.no* **(norsk)**. Besøkt 5. november 2021.
***Strategus simson*** er en bille som hører til gruppen hornbiller i familien skarabider (Scarabaeidae).

Utseende
--------

En stor (30-50 millimeter), kraftig, blank og glatt, rødlig til brunsvart hornbille, kroppen mer eller mindre sylindrisk. Det er stor forskjell på kjønnene. Hannen er markert større enn hunnen, og har et langt, spissen kløvet horn på forkanten av pronotum, også to fremoverrettede, slanke horn på sidene av pronotum. Hos små hanner er hornene gjerne redusert til spisse knøler. Hos slekten *Strategus* sitter alle hornene på pronotum, ikke på hodet, så de kan ikke beveges i forhold til hverandre som hos de fleste andre hornbiller med lange horn. Hunnen mangler horn og knøler på pronotum, men pronotum har en rund uthuling foran, denne har tverr-rynket mikroskulptur. Antennene er korte og vifteformede. Dekkvingene er blanke uten påfallende punktering. Undersiden er kledt med lange, gulaktige hår.

Levevis
-------

Larvene lever i jorden av røtter og råtnende plantedeler. Noen ganger kan de gjøre litt skade på plener og lignende. Utviklingen tar ett år. De voksne billene spiser gjerne frukt eller nektar fra blomster. De flyr om natten og kommer gjerne til lys, av og til i store mengder.

Utbredelse
----------

Arten er bare kjent fra Jamaica.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Oryctini Mulsant, 1842
						* Slekten *Strategus* Hope, 1837
							+ ***Strategus simson*** (Linnaeus, 1758)

Kilder
------

* Héctor Jaime Gasca-Álvarez & Brett C. Ratcliffe (2011) An annotated checklist of the oryctine rhinoceros beetles (Coleoptera: Scarabaeidae: Dynastinae: Oryctini) of the Neotropical and Nearctic realms. Zootaxa 3090: 21-40.
* Bilder av arten

Eksterne lenker
---------------

* (en) *Strategus simson* i Encyclopedia of Life Rediger på Wikidata

* (en) *Strategus simson* i Global Biodiversity Information Facility Rediger på Wikidata

* (en) *Kategori:Strategus simson* – bilder, video eller lyd på Wikimedia Commons Rediger på Wikidata

* *Strategus simson* – detaljert informasjon på Wikispecies Rediger på Wikidata
* (en) Strategus – kategori av bilder, video eller lyd på Commons
En **strategisk allianse** er et samarbeid mellom to eller flere parter. Samarbeidet kan ta form som uformelle og formelle samarbeidsavtaler, fellesforetak og felles eierskap.

En kjent motivasjon for etablering av strategiske allianser er tilgang på ressurser som bedriften ikke kan anskaffe i et åpent marked. I tillegg kan strategiske allianser være et godt alternativ til koordinering av aktiviteter mellom foretak i felles prosjekter.

Strategiske allianser vokser i popularitet, og studier fra det amerikanske markedet har antydet at antallet strategiske allianser har vokst med 25 prosent årlig de siste årene.

Til tross for at fordelene med strategiske allianser er udiskutable, viser det seg at mange allianser feiler, og en feilrate i området 40 til 60 prosent er funnet. Typiske årsaker kan være kommunikasjonsproblemer, frykt for å dele kritiske ressurser, misforståelser og grådighet.

Referanser
----------

1. ↑  Harbison og Pekar, J. R. og P. (1998). *Smart Alliances: A Practical Guide to Repeatable Success*. Jossey-Bass Publishers, San Francisco, CA.
2. ↑  Das, T. K. Teng, B. *Instabilities of strategic alliances: An internal tensions* 
perspective *(2000) Organization Science, Vol. 11, pp. 77-101*
Selv på en kald og regnfull dag trekker gode talere mange tilhørere
**Speakers' Corner** er en plass i det nordøstre hjørnet av Hyde Park i London, i nærheten av Marble Arch og Tyburn. Plassen er tradisjonelt et sted for taler og debatt, spesielt på søndags morgen. Den erstattet et tidligere sted lengre inn i parken, kjent som *Reformer's Tree*.

Selv om de fleste faste talerne er ukjente og ofte eksentriske, har også kjente personer som Karl Marx, Lenin, Abdur Raheem Green og George Orwell talt fra Speakers' Corner. Nå og da har kandidater fra de store politiske partiene benyttet Speakers' Corner i valgkamp.

Speakers' Corner er et fremstående eksempel på ytringsfrihet, da hvem som helst kan møte opp uanmeldt og tale om et hvilket som helst emne, skjønt man må påregne at folk med motstridende meninger kommer med tilrop. De fleste av talerne er der hver søndag med innøvde taler, men det er også de faste bråkmakerne, som forsøker å latterliggjøre de svakere talerne.

Den nærmeste undergrunnsstasjonen er Marble Arch.
**Jacques Amir** (født 15. mars 1933 i Essaouira i Marokko, død 30. mars 2011) var en israelsk politiker og medlem av den israelske nasjonalforsamlingen Knesset i flere perioder.

Biografi
--------

Amir ble utdannet ved en yrkesfaglig videregående skole i Casablanca, og han var medlem av en ungdomsbevegelse. I 1952 gjennomførte Amir en aliyah til Israel, hvor han sluttet seg til en jødisk kibbutz. Året etter flyttet Amir til en annen kibbutz, hvor han bodde frem til 1958, da han flyttet til byen Dimona som ligger i Negevørkenen. 

I 1965 ble Amir utnevnt til varaordfører i Dimona, og han satt i denne posisjonen frem til 1968, og for andre gang fra 1973 til 1976. Amir ble innsatt i Knesset den 10. juni 1974 som en erstatning for tidligere statsminister Golda Meir. Amir ble gjenvalgt til Knesset i 1977, og året etter ble han utnevnt til ordfører i Dimona, et verv han hadde frem til 1984. Amir ble gjenvalgt til Knesset for tredje gang i 1981.

Referanser
----------

1. ↑   Knesset, «חה"כ יעקב ז`אק אמיר (אמזלג)»[Hentet fra Wikidata]
2. ↑   www.avelim.co.il[Hentet fra Wikidata]
3. ↑  Knesset Members in the Eighth Knesset Besøkt 24.11.2011

|  |  |
| --- | --- |
| Oppslagsverk/autoritetsdata | Prabook **·** VIAF **·** ISNI
 |
*Tortell de Reis* 50 cm diameter til 8 mennesker.
**Tortell** (katalansk [turˈteλ] *eller* [torˈteλ]) er en katalansk rund bakervare fylt med marsipan, som ved spesielle anledninger er toppet med glassert frukt. Den er tradisjonelt servert den 6. januar (Herrens åpenbaringsfest), ved 13. dag jul. Dette er også kjent som Tre Vise Menn ifølge katolsk liturgisk kalender.

*Tortell de reis* inneholder to overraskelser: en tørket bønne, og en liten figur av samme størrelse. Personen som får figuren får bære papirkronen. Personen som får den tørkede bønnen får betale for tortellen.

En tilsvarende tradisjon i og omkring New Orleans, Louisiana, USA er king cake.

Kilder
------

* «Christmas». *Catholic Encyclopedia*. Besøkt 22. desember 2005.  Primarily subhead *Popular Merrymaking* under *Liturgy and Custom*.
* *Christmas Trivia* edited by Jennie Miller Helderman, Mary Caulkins. Gramercy, 2002
* Marix-Evans, Martin. *The Twelve Days of Christmas*. Peter Pauper Press, 2002
* Bowler, Gerry. *The World Encyclopedia of Christmas*. McClelland & Stewart, 2004
* Collins, Ace. *Stories Behind the Great Traditions of Christmas*. Zondervan, 2003

Eksterne lenker
---------------

* (en) Gâteau des rois – kategori av bilder, video eller lyd på Commons Rediger på Wikidata
**Torsvik-gruppen** var en norsk flyktingeksportgruppe under andre verdenskrig. Den ble ledet av Harald Torsvik og var aktiv i Ålesund fra mai 1940. Blant medlemmene var også Karl Eriksen og Karl Johan Aarsæther.

I begynnelsen arbeidet gruppen med norske og britiske soldater som hadde deltatt i Sør-Norge. Disse ble sendt over til Storbritannia med motorkuttere og fiskefartøy .

Gruppen hadde kontakter til Secret Intelligence Service organisasjonen Oldell  i Oslo, og ble oppdaget av Gestapo
i forbindelse med opprulingen av Oldell. Torsvik-gruppen ble revet opp på grunn disse og andre arrestasjoner og ved hjelp av provokatøren Finn Kaas våren 1941. Fem medlemmer av Oldell og Torsvik-gruppen ble dømt til døden, og ble henrettet 26. november 1941. Tre andre, blant dem Viggo Widerøe, ble dømt til tukthusstraffer i Tyskland.

| Henrettede |
| --- |
| Torsvik-gruppen | Harald Torsvik |
| Karl Eriksen |
| Oldell | Sigurd Johannesen |
| Rolv Lea |
| Tønnes Winther |
|

Referanser
----------

1. ↑  Ulstein, Ragnar (1920-) (1979). *Englandsfarten*. Oslo: Samlaget. s. 277. ISBN 8252109829.
2. ↑  Rørholt, Bjørn A. (1990). *Usynlige soldater: nordmenn i Secret Service forteller*. Oslo: Aschehoug. s. 39. ISBN 8203160468.

Portal: Andre verdenskrig
**Tortellini** i buljong
**Tortellini** er en ringformet pasta som kan ha ulike typer fyll, for eksempel kjøtt og parmesanost.

Denne typen pasta kommer opprinnelig fra den italienske regionen Emilia-Romagna hvor den serveres i buljong, med ost, eller med en ragu eller lignende saus (spesielt i Bologna og Modena).

De fleste restauranter i Bologna såvel som "La Confraternita del Tortellino" er enige om at den ekte tortellinien kun serveres med hjemmelaget buljong. Tortellini med ost er akseptert i Bologna, men dette kritiseres av noen. Selv om tortellini med ragu finnes i regionen, anses dette av de fleste i Bolognesi for ikke å være autentisk.

**Tortelloni** er en større variant av tortellini, som vanligvis er fylt med ricotta og bladgrønnsaker som spinat. Det finnes også varianter der grønnsakene erstattes med steinsopp eller valnøtter. Tortelloni serveres vanligvis med ragu eller smeltet smør og salvie. 

I Norge finner vi som regel fersk tortellini i kjøledisken, men frossen og til og med tørket tortellini kan forekomme.

Mytologi
--------

Tortelliniens opprinnelse er myteomspunnet. 

Ifølge en legende skal retten ha blitt skapt i Castelfranco Emilia. Da Lucrezia Borgia var på en reise der tok hun inn på et vertshus i en liten by. Verten ble bergtatt av hennes skjønnhet og kunne ikke la være å kikke inn i rommet hennes gjennom nøkkelhullet, men han kunne bare se navlen hennes. Synet inspirerte ham til å skape tortellinien den natten. 

For andre symboliserer tortelliniens form kjærlighetens gudinne Venus. 

  


| * v
* d
* r
Pasta |
| --- |
| Typer: | Acini di pepe **·** Agnolotti **·** Alfabetpasta **·** Anelli **·** Anellini **·** Bigoli **·** Bucatini **·** Campanelle **·** Cannelloni **·** Capellini **·** Casoncelli **·** Casunziei **·** Cavatappi **·** Cavatelli **·** Cencioni **·** Conchiglie **·** Corzetti **·** Couscous **·** Croxetti **·** Fagottini **·** Farfalle **·** Farfel **·** Fettuccine **·** Fiori **·** Foglie d'ulivo **·** Fregula **·** Fusilli **·** Fuži **·** Garganelli **·** Gemelli **·** Gnocchi **·** Halušky **·** Lanterne **·** Lasagne **·** Lasagnette **·** Linguettine/ Linguini **·** Makaroni **·** Mafalde **·** Mafaldine **·** Maultasche **·** Mezzelune **·** Nudler **·** Occhi di Lupo **·** Orecchiette **·** Orzo **·** Pappardelle **·** Passatelli **·** Pastina **·** Penne **·** Pennoni **·** Perciatelli **·** Pici **·** Pillus **·** Pipe rigate **·** Pizzoccheri **·** Ptitim **·** Radiatori **·** Ravioli **·** Rigatoni **·** Ruotine **·** Ruotini **·** Sacchettoni **·** Sagnarelli **·** Scialatelli **·** Spaghetti **·** Spätzle **·** Stringozzi **·** Strozzapreti **·** Tagliatelle **·** Taglierini **·** Tarhonya **·** Tortellini **·** Tortelloni **·** Trenette **·** Tripoline **·** Túrós csusza **·** Vermicelli **·** Ziti |
| Begrep: | Al dente **·** Al forno |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** TasteAtlas **·** Nationalencyklopedin
 |
«Tine» har flere betydninger.
***Tine*** er en roman av den danske forfatteren Herman Bang, utkommet i København i 1889. Førsteutgaven har 287 sider.

«Tine» er en ung pike som vokser opp som degnens (skolemesterens) datter i en landsby på øya Als på midten av 1800-tallet. «Tine» er av det slaget som tar i et tak og hjelper alle i landsbyen når det trengs. Særlig har hun blitt uunnværlig for familien «Berg», som er innflyttere på stedet. «Berg» er skovridder og ansatt på godset. Samværet med fru «Berg» og sønnen «Herluf» er samtidig blitt uunnværlig for «Tine», og hun blir nesten som et medlem av familien.

Første del av romanen er en bred skildring av arbeid og fest i landsbyen, og Bang makter her å gi liv til et stort antall personer. 

Storpolitiske tildragelser kaster skygger over det idylliske livet på øya. Forholdet til Prøyssen er i ferd med å bli spent, og i et middagsselskap hos baronen når den danske nasjonalismen de store høyder. Snart er krigen en realitet, og livet i landsbyen blir snudd på hodet når prøyssernes bombardement av Dybbøl skanse begynner. I løpet av få dager er godset og hvert eneste hus i landsbyen fylt opp av sårede, blanda med flyktende sivile.

Skovridderen er utkalt til forsvaret av skansen, og har fått sendt kone og barn i sikkerhet. De ekstraordinære omstendighetene gjør at det oppstår en sterk gjensidig tiltrekning mellom «Tine» og «Berg», og midt i død og elendighet gir de etter og får utløp for oppdemte følelser. Men nesten i samme stund mister «Berg» interessen for «Tine», og begynner på et kjærlighetesbrev til kona. Det blir aldri fullført, for snart er han en av de mange falne ved fronten.

«Tine» overveldes av skam, angst og en følelse av å være forlatt, og ser ingen annen mulighet enn å gå i dammen.

I et forord tilegner «Bang» romanen minnet om sin egen mor, og hvordan hun pga. krigen måtte evakuere hjemstedet på Als med ham som lite barn.

Eksterne lenker
---------------

* *Tine* som Ebok

Portaler: Litteratur | Danmark
**John Grieg** (født 18. august 1856 i Bergen, død 21. april 1905 i samme by) var en norsk boktrykker og forlegger.

Liv
---

Han var sønn av bankbestyrer John Grieg og Jutta Camilla Lous, og bror av skipsmegleren Joachim Grieg. Selv var han gift med Marie Jebsen, datter av Peter Jebsen. Etter å ha vært elev ved Bergens katedralskole utdannet han seg til bokhandler i København og til boktrykker i Göteborg. Tilbake i Bergen i 1877 ble han opptatt i onkelen Georg Griegs boktrykkeri, som han i 1882 overtok i sitt eget navn. Han omdannet trykkeriet til en moderne bedrift, som snart ble et av Norges ledende trykkerier. Ved hans død hadde det omkring 100 ansatte.

Ved siden av trykkerivirksomheten støttet Grieg opprettelsen av tidsskriftene *Samtiden* og *Naturen*, og han var forlegger for en rekke yngre norske forfattere, blant andre Sigbjørn Obstfelder og Vilhelm Krag. Han var involvert i en rekke tiltak i sin hjemby Bergen, blant andre musikkfesten i 1898.

Referanser
----------

1. 1 2   Store norske leksikon, Store norske leksikon-ID John\_Grieg[Hentet fra Wikidata]

Litteratur
----------

* A. M. Wiesener: «Grieg, John», i *Norsk biografisk leksikon*. Oslo: Aschehoug. 1929.

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** Geni **·** VIAF **·** GND
 |
**Robert Ballard** (1575 – etter 1650) var en fransk luttenist og komponist.

Ballard var sønn av musikkforleggeren Robert Ballard. Broren var *imprimeur de musique du roi* ved det franske hoffet. Ballards luttlærer var farens fetter og forretningspartner, forleggeren og luttenisten Adrian Le Roy.

Etter 1610 var Robert Ballard en kjent solist og lærer. Til hans elever hørte den unge kong Ludvig XIII. Han var ved hoffet inn i 1640-årene, til tider med tittelen *musicien ordinaire du roi* eller *musicien du roi*.

Ballard ble i sin tid regnet som en av de ledende luttenistene i Frankrike, hans stilling ved hoffet underbygger dette. Komposisjonene hans  – alle for lutt solo – finnes i to bøker fra 1611 og 1614, i tillegg ble enkelte verk publisert i ulike samlebind.

Referanser
----------

1. ↑   Gemeinsame Normdatei, GND-ID 119496569, besøkt 17. oktober 2015[Hentet fra Wikidata]
2. 1 2   Gemeinsame Normdatei, besøkt 21. april 2015[Hentet fra Wikidata]
3. ↑   Gemeinsame Normdatei, besøkt 13. mars 2015[Hentet fra Wikidata]

Litteratur
----------

* Alfred Baumgartner: *Alte Musik: Von den Anfängen abendländischer Musik bis zur Vollendung der Renaissance*. Salzburg 1981, s. 80, ISBN 3-7023-4002-5
* MGG, 1. opplag. bind. 1, s. 1142ff, bind. 15, s. 438f

Eksterne lenker
---------------

* Musikk i lutt-tabulatur, Wayne Cripps arkiv

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs
 |